周文煥

周文煥，字憲章，號闇然，原姓唐，陝西省西安府富平縣人，民籍，明朝政治人物。

生平
癸卯陕西鄉試五十名舉人，萬曆三十八年（1610年）庚戌科會試九十二名，第三甲第八十二名進士。工部观政，初授山東青州府诸城县知县，以俸赈饥，四十年山东乡试分考，四十四年行取，擬升禮部主事，本年升吏部稽勲司主事，四十五年调验封司主事，再调考功司主事，四十六年调文选司主事，升吏部验封司署員外郎、山西典试，十月调考功司署员外郎，四十七年給假回乡營葬。累升吏部考功司郎中，六年五月调文选司郎中。當時魏忠賢秉政，慾提拔崔呈秀，文焕置之不理。忠賢之婿阎青雷欲超选，也未成。忠賢大怒，文焕稱病罷歸，憂憤而卒。

家族 
曾祖周愛；祖父周鳳；繼祖父唐得春；父周伯濟，原姓名唐汝濟，典史，封諸城縣知縣；母趙氏（封孺人）。具慶下。兄文榮，弟文燿；文熠。子有屏（庠生）；有翼；有造。

参考资料 

W
富平人
明朝諸城縣知縣
明朝吏部主事
明朝吏部員外郎
明朝吏部郎中